கேள்வி: ஈழை நோய் - சூழலியல் காரணிகள் பற்றி தகவல் சொல்.
பதில்: நோய்க்கான பொதுவான காரணங்கள்: * ஒவ்வாமை ஊக்கிகள் (allergens) - தூசு, சிற்றுண்ணிகள், மகரந்தம், பூஞ்சை * புகையிலையிலிருந்து வரும் புகை. குறிப்பாக, பெண்கள் கருத்தரிப்பு இருக்கும் போது சிகரெட் புகைத்தலுடன் இந்நோய் தொடர்புடையதாக இருப்பதாகக் கருதப்படுகிறது. * வேலைத் தளங்களில் பயன்படும் வேதிப்பொருள் * மாசடைந்த காற்று. வாகனங்களினால் ஏற்படும் தூய்மைக்கேடு அல்லது அதிகமான ஓசோன் அளவுகள் ஆகியவற்றின் காரணத்தினால் காற்றின் தரம் குறைகிறது. காற்றின் தரம் குறைதல் இந்நோய் உருவாதலுடனும், இந்நோயின் பாதிப்பு அதிகமாவதுடனும் தொடர்புடையதாக உள்ளது என்று அறிவுறுத்தப்படுகிறது. ஆனால் இதை உறுதிப்படுத்துவதற்கு இன்னும் அதிகமான ஆய்வு ஆதரவு தேவைப்படுகிறது.. காற்று மாசுபடுத்திகளின் வெளியாக்கத்திற்கும் (எ.கா. வாகனங்களினால் ஏற்படும் தூய்மைக்கேடு) குழந்தைப் பருவத்தில் ஏற்படும் ஈழைநோய்க்கும் இடையே தொடர்பு இருக்கிறது என்று சமீபத்தில் வந்த ஆய்வுகள் கூறுகின்றன.எம் சலாம் மற்றும் மற்றவர்கள் [http://journals.lww.com/co-pulmonarymedicine/Fulltext/2008/01000/Recent_evidence_for_adverse_effects_of_residential.3.aspx "Recent evidence for adverse effects of residentials proximity to trafic sources on asthma"], Current openion pulmonary medicine, 2008, தொகுதி 14, வெளியீடு 1 ஈழைநோய் ஏற்படுதல் மற்றும் குழந்தைப்பருவ ஈழைநோய் அதிகரித்தல் ஆகிய இரண்டுமே வெளியே உள்ள காற்று மாசுபடுத்திகளினால் தான் ஏற்படுகிறது என்று இந்த ஆராய்ச்சி கண்டுபிடித்துள்ளது. மேலும் இந்நோயைத் தீவிரப்படுத்தக் கூடிய ஏனைய காரணிகளாவன: * குளிர் காற்று * கோபம், கவலை, பயம் போன்ற உணர்ச்சிவசப்படும் நிலைகள் * மன அழுத்தம். மன ரீதியான உளைச்சலின் காரணத்தினால் இந்நோய் ஏற்படலாம் என்று பல நாட்களாகச் சந்தேகிக்கப்பட்டு வந்தது. ஆனால் சமீபத்திய பத்தாண்டுகளில் தான் இந்தக் கருத்துக்களை உறுதிப்படுத்தும் வகையில், அறிவியல் பூர்வமான ஆதாரங்கள் கொடுக்கப்பட்டன. மன உளைச்சல் ஈழைநோய் அறிகுறிகள் ஏற்படுவதற்கு நேரடியான காரணமாக இல்லை. உளைச்சல், ஒவ்வாமை ஊக்கிகள் மற்றும் தூண்டிகளுக்குப் பதிலளிக்கும் காற்றுவழி அழற்சியின் அளவை நோய் எதிர்ப்பு மண்டலம் அதிகரிக்கச் செய்கிறது. இந்தச் செயலுக்கு மனச்சோர்வு அல்லது மன உளைச்சல் தூண்டுதலாக இருக்கிறது என்று எண்ணப்படுகிறது. * அதிகரித்த உடற் தொழிற்பாடுகள் * இளம் வயதிலேயே நுண்ணுயிர் எதிர்ப்பிகளின் அதிகரித்த பாவனை (இதனால் உடலிலுள்ள நல்ல நுண்ணுயிர்களும் அழிந்து போவதுடன் உடலின் நோய் எதிர்ப்பாற்றல் முறைமையும் எதிர்க்கும் திறனை இழக்க ஆரம்பிக்கும். * சில மருந்துகள் (சில ஆராய்ச்சி முடிவுகள், பாராசித்தமோல் பாவனை அதிகரிக்கும்போது ஈழை நோயின் நிகழ்வும் அதிகரிப்பதாகக் கூறுகின்றது). * HSV, VSV, CSV போன்ற சில தீ நுண்மம் நோய்த்தொற்று ஈழை நோயின் நிகழ்தகவு கூட்டியிருப்பதாக அறியப்படுகின்றது * குழந்தை பிறப்பு அறுவைச் சிகிச்சை மூலம் நிகழ்ந்திருந்தால் அங்கேயும் இந்நோயின் தாக்கம் அதிகரிப்பதாகக் கூறப்படுகின்றது. இயல்பு வழி பிரசவத்தின் மூலம் பிறக்கும் குழந்தையுடன் ஒப்பிடும் போது அறுவைச் சிகிச்சையின் மூலம் பிறந்த குழந்தைக்கு ஆஸ்துமா நோயின் தாக்கம் 20 சதவீதம் அதிகமாக உள்ளது என்று மெட்டா-பகுப்பாய்வு கண்டுபிடித்துள்ளது. இயல்பு வழி பிரசவத்துடன் ஒப்பிடும் போது அறுவைச் சிகிச்சையில் நோய் எதிர்ப்பு மண்டலத்தில் சிறு மாற்றம் நிகழ்வதால் (நலவியல் கருதுகோளில் விவரிக்கப்பட்டுள்ளது) இவ்வாறு நிகழ்வதாக அறியப்படுகிறது. * நகரமயமாக்கலில் இந்நோய் அதிகரித்திருப்பது அறியக் கூடியதாயிருப்பினும் அவற்றுக்கிடையிலான தொடர்பை தெளிவாக வரையறுக்க முடியாமல் உள்ளது.[http://www.who.int/respiratory/asthma/causes/en/index.html] சிறுவயதிலேயே குழந்தைகள் காப்பகங்களுக்கு குழந்தைகள் போவதன் காரணத்தினால் தீ நுண்மம் சார்ந்த சுவாசத்திற்குரிய தொற்றுநோய்கள் அதிகமாக ஏற்படலாம். இது போன்ற சுவாசத்திற்குரிய நோய்த்தொற்று குழந்தைகள் ஈழை நோய்த்தொற்றிலிருந்து பாதுகாப்பாக இருக்கலாம் என்ற கருத்தும் நிலவுகிறது. இந்த கருத்திலிருந்து முரண்பாடான முடிவுகள் வெளியானாலும் இந்த பாதுகாப்பு மரபு ரீதியாக சம்பந்தப்பட்டிருக்கலாம் என்று எண்ணப்படுகிறது.
கேள்வி: ஈழை நோய் - மூச்சுக்குழல் ஒடுக்கம் பற்றி நீங்கள் என்ன அறிந்துள்ளீர்கள்?
பதில்: படிமம்:Asthma before-after-ta.svg, தூசு, மகரந்தம் போன்ற சில சூழல் ஊக்கிகளுக்கு, அழற்சிக்குட்பட்ட காற்றுவழிகள் எதிர்த் தாக்கத்தைக் காட்டும். அப்போது காற்றுவழிகள் குறுக்கம் அடைவதுடன், மேலதிகமாக சளியை (சீதப் பொருளை) உற்பத்தியாக்குவதனால் மூச்சுவிடல் கடினமாக்கும்.]] ஈழைநோய் நிகழ்வின் போது வீக்கமடையும் சுவாச வழிகள் சுற்றுப்புறத் தூண்டுதல்களான புகை, தூசு, மகரந்தம் ஆகியவற்றுக்கு எதிர்விளைவைத் தரும். சுவாசவழிகள் குறுகலாகி அதிக சளியை உருவாக்கி சுவாசிப்பதற்கு சிரமத்தை ஏற்படுத்துகிறது. சுருக்கமாக மூச்சுக்குழாய் சுவாசவழிகளின் நோய் எதிர்ப்பு பதிலளிப்பின் விளைவே ஈழை நோயாகும். ''உந்துபவை'' (கீழே பார்க்கவும்) என்றும் அழைக்கப்படும் சில தூண்டுதல்களுக்கு ஈழை நோய் நோயாளிகளின் சுவாசவழிகள் “மிக அதிக உணர்வுடையதாக” இருக்கின்றன. (இவை பொதுவாக வகை 1 எனும் மிக அதிக உணர்வாக வகைப்படுத்தப்படுகின்றன.) இந்த தூண்டுதல்களுக்கு ஆட்படுவதன் பதிலளிப்பாக மூச்சுக்குழாய் (பெரிய சுவாசவழிகள்) சுருங்கிவிடுகிறது. இது "ஈழை நோய் பாதிப்பு"). இதைத் தொடர்ந்து வீக்கம், அழற்சி உடனடியாக ஏற்படுகிறது. இதன் விளைவாக சுவாசவழிகள் மேலும் குறுகலாகி அதிகப்படியான சளி உருவாகி இருமலுடன், ஏனைய மூச்சுவிடல் பிரச்சனைகளை ஏற்படுகின்றன. இதனால் ஏற்படும் பாதிப்பு பொதுவாக ஒன்று முதல் இரண்டு மணி நேரத்தில் தானாகவே சரியாகிவிடும். ஆனால் பாதிக்கப்பட்டவர்களில் 50 சதவீதத்தினரில் இந்த முதல் பாதிப்பு நீடித்து, 3 முதல் 12 மணி நேரத்திற்கு பிறகு மேலும் மூச்சுக்குழல் ஒடுக்கம் மற்றும் வீக்கம் ஏற்படக்கூடிய வாய்ப்பிருக்கிறது. இது ‘தாமதமான’ பதிலளிப்பை ஏற்படுத்துகிறது.
கேள்வி: ஈழை நோய் - மூச்சுக்குழாய் வீக்கம் (அழற்சி) குறித்து விரிவாக சொல்லுங்கள்.
பதில்: ஒவ்வாமை ஆஸ்துமாவின் பின் இருக்கும் முறைகள் – அதாவது சுவாசிக்கப்பட்ட ஒவ்வாமை ஊக்கிகளின் நோய் எதிர்ப்பு பதிலளிப்பின் விளைவாக ஆஸ்துமா உருவாகிறது என்பது நன்கு புரிந்துகொள்ளப்பட்ட காரணிகள் ஆகும். ஆஸ்துமா இருக்கும் மற்றும் இல்லாத மக்களில் சுவாசிக்கப்பட்ட ஒவ்வாமை ஊக்கிகள் உட்புற சுவாசக்குழாயில் செல்கிறது. இது ஆண்டிஜன்–செல்கள் அல்லது ஏ.பி.சி (APC) எனும் ஒரு வகை செல்களினால் உண்ணப்படுகிறது. பின்னர் ஏ.பி.சிகள் இந்த ஒவ்வாமை ஊக்கிகளின் சில துகள்களை மற்ற நோய் எதிர்ப்பு மண்டல செல்களுக்கு அளிக்கிறது. பெரும்பாலான மக்களுக்கு இது போன்ற மற்ற நோயெதிர்ப்பு செல்கள் (TH0 செல்கள்), ஒவ்வாமை ஊக்கிகளை "சோதனை" செய்து வழக்கமாக அவற்றை ஒதுக்கிவிடும். ஆஸ்துமா நோயினால் பாதிக்கப்பட்டவர்களுக்கு இந்த செல்கள் வேறு வகையான செல்களாக (TH2) உருமாறிவிடுகின்றன. இதற்கான காரணங்களை இன்னும் நன்றாக புரிந்துகொள்ள முடியவில்லை. நோய் எதிர்ப்பு மண்டலத்தின் ஒரு முக்கியமான அங்கத்தை இந்த TH2 செல்கள் செயல்படுத்துகின்றன. இது ஹ்யூமோரல் நோய் எதிர்ப்பு மண்டலம் என்றழைக்கப்படுகிறது. ஹ்யூமோரல் நோயெதிர்ப்பு மண்டலம், உள்ளிழுக்கப்படும் ஒவ்வாமை ஊக்கிகளுக்கு எதிரான எதிர்பொருட்களை உருவாக்குகிறது. பின்னர் அதே ஒவ்வாமை ஊக்கிகளை நோயாளிகள் சுவாசிக்கும் போது இந்த எதிர்பொருட்கள் அவற்றை “அடையாளம்” கண்டுகொண்டு ஹ்யூமோரல் பதிலளிப்பை செயல்படுத்துகிறது. வீக்கத்தினால் (அழற்சி) ஏற்படும் விளைவுகள்: சுவாசவழியின் சுவர்களைத் தடிமானமாக்கும் அமிலங்கள் சுரக்கும் மேலும் ‘சுவாசவழிகள் வடிவமாற்றத்தை’ உருவாக்கும் வடுவை உருவாக்கும் செல்கள் அதிகமாகும். சளி உருவாக்கும் செல்கள் பெரியதாக வளர்ந்து அதிமான கட்டியான சளியை உருவாகும் மற்றும் நோயெதிர்ப்பு மண்டலத்தின் செல்-நடுநிலை அங்கத்தை செயல்படுத்தும். வீக்கமடைந்த சுவாசவழிகள் மேலும் அதிகமான எதிர்விளைவுடையதாக இருக்கும். இது முச்சுக்குழாய் பிடிப்பையும் ஏற்படுத்தலாம். “நலவியல் கருதுகோள்களின்” படி சிறுவயதில், TH செல் வகைகளை சீர்செய்வதில் ஏற்பட்ட சமனற்ற நிலையின் காரணமாக ஒவ்வாமை பதிலளிப்பில் தொடர்புடைய செல்களுக்கு தொற்றோடு போராடும் செல்களின் மீதான ஆதிக்கம் அதிக நாட்களுக்கு இருக்கும்படி ஆகிவிடுகிறது. குழந்தை சிறிய வயதிலேயே நுண்ணியிரிகளின் வெளியாக்கம் ஏற்படுதல் ஒரு பெரிய குடும்பத்தில் வாழ்தல் TH1 பதிலளிப்பை தூண்டும் நாட்டில் வளர்தல் குறைவான நோய்க்கிருமிக் கட்டுப்படுத்திகளை எடுத்துக்கொள்ளுதல் ஆகியவை ஆஸ்துமா நோயின் தாக்கத்தைக் குறைப்பதற்காக கொடுக்கப்படும் பரிந்துரைகளாகும்.